ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

 **Ո Ր Ո Շ ՈՒ Մ**

 \_ փետրվարի 2019 թվականի N - Լ

«Հայաստանի Հանրապետության քրեական օրենս­գրքում փոփոխություն կատարելու մասին» ՀԱՅԱՍ­­ՏԱՆԻ Հան­րապետու­թյան օրենքի նախագծի վերա­բեր­յալ Հա­­­յաս­­­տա­նի Հա­ն­­րա­պե­­­տու­թյան կառա­վա­­րու­­թյան առա­ջար­­­կու­թյԱՆ մասին

 -------------------------------------------------------------------------------------

Հիմք ընդունելով «Ազգային ժողովի կանոնակարգ» սահ­մանա­դրա­կան օրենքի 77-րդ հոդվածի 1-ին մասը՝ Հայաստանի Հանրա­պե­տու­թյան կառա­վա­րությունը ո ր ո շ ու մ է.

1. Հավանություն տալ «Հայաստանի Հանրապետության քրեական օրենսգրքում փոփոխություն կատարելու մասին» Հայաստանի Հանրապետության օրեն­քի նախագծի (Պ-003-16.01.2019-ՊԻ-011/0) վերաբերյալ Հայաս­տա­նի Հան­րա­պե­տու­թյան կա­­ռա­­վա­րու­թյան առաջար­կությանը:

2. Հայաս­տա­նի Հանրապե­տու­թյան կա­­ռա­­վա­րու­թյան առաջար­կությունը սահ­ման­ված կար­գով ներկայացնել Հա­յաս­­­տա­նի Հան­րա­պե­տու­թյան Ազգային ժողովի աշխա­տա­կազմ:

 Հայաստանի Հանրապետության

 ՎԱՐՉԱՊԵՏ Ն. ՓԱՇԻՆՅԱՆ

 2019 թ. փետրվարի

 Երևան

«Հայաստանի Հանրապետության քրեական օրենս­գրքում փոփոխություն կատարելու մասին» Հայաս­տանի Հանրա­պետության օրեն­քի նախագծի (Պ-003-16.01.2019-ՊԻ-011/0) վերա­բեր­յալ Հա­­­յաս­­­տա­նի Հա­ն­րա­պե­­­տու­թյան կառա­վա­­րու­­թյան առա­ջար­­կու­թյՈՒՆԸ

«Հայաստանի Հանրապետության քրեական օրենսգրքում փոփոխություն կա­­տա­րե­լու մասին» Հայաստանի Հանրապետության օրենքի նախագծով (այսու­հետ՝ նա­խա­գիծ) առաջարկվում է Հայաստանի Հանրապետության քրեական օրենս­գրքի 69-րդ հոդ­վա­ծում կատարել փոփոխություն, ըստ որի՝ մինչև դատա­վճռի օրինական ուժի մեջ մտնելը կալանքի տակ պահելու ժամկետը պետք է հաշ­վակցվի ազատազրկման, կար­գա­պա­հական գումարտակում պահելու ձևով նշա­նա­կված պատժին՝ **1 օրը հաշվելով 1,5 օրվա դիմաց**:Նախատեսվում է նաև նախագծին տալ հետադարձ ուժ:

1. Նշված իրավակարգավորման առնչությամբ, նախևառաջ, հարկ ենք հա­մա­րում անդրադառնալ միջազգային փորձի ուսումնասիրության արդյունքներին: Մասնա­վո­րապես, ուսումնասիրված երկրներում առկա իրավակարգավորումները պայ­մանա­կա­նո­րեն կարելի է բաժանել երկու խմբի: Առաջին և ճնշող մեծամաս­նու­թյուն կազմող երկրնե­րի խումբ են կազմում այն երկրները, որտեղ նշված հար­ցի կապակցությամբ տրված իրա­վա­կարգավորումները համապատասխանում են Հայաստանի Հանրապետությունում գոր­ծող քրեական օրենսգրքի 69-րդ հոդված 3-րդ մասով նախատեսված իրավակար­գա­վոր­մանը: Այսինքն, նշված երկրներում մինչև դատավճռի օրինական ուժի մեջ մտնելը կալանքի տակ պահելու ժամկետի **1 օրը հավասար է ազատազրկման ձևով նշա­նակ­ված պատժի 1 օրվան**: Նշված երկրների շարքին կարելի է դասել **Բուլղարիան** (քրե­ա­կան օրեսգրքի 59-րդ հոդ­վա­ծի 1-ին մաս), **Մակեդոնիան** (քրեական օրենսգրքի 47-րդ հոդ­ված 3-րդ մաս), **Մոլ­դովան** (քրեական օրենսգրքի 88-րդ հոդածի 3-րդ մաս), **Սեր­բիան** (քրեական օրենս­գրքի 63-րդ հոդվաի 4-րդ մաս), **Ռումինիան** (քրական օրենսգրքի 72-րդ հոդ­վածի 3-րդ մաս), **Էստոնիան** (քրեական օրենսգրքի 68-րդ հոդվածի 1-ին մաս), **Շվեյցարիան** (քրեական օրենսգրքի հոդված 51), **Հունգարիան (**քրեական օրենսգրքի 92-րդ հոդվածի 1-ին, 2-րդ մասեր), **Վրաստանը** (քրեական օրենսգրքի 62-րդ հոդվածի 3-րդ մաս), **Ղազախստանը** (քրեական օրենսգրքի 62-րդ հոդ­վածի 3-րդ մաս):

 Հաջորդ սակավաթիվ խումբ երկրներն են **Գերմանիան** (քրեական օրենս­գրքի 51-րդ հոդված), **Նիդերլանդները** (քրեական օրենսգրքի 27,27-ա հոդ­ված­ներ) և **Ռուսաս­տա­նի Դաշնությունը**: Գերմա­նիա­յում և Նի­դեր­լանդներում առկա է այն առանձնահատ­կու­թյու­նը, որ չնայած կա­լանքի մեկ օրը հա­մա­պատասխանում է ազատազրկման մեկ օր­վան, այնու­ամե­նայնիվ, ի տար­բե­րու­թյուն առաջին խումբ երկրների և Հայաստանի, նշված երկրներում կախված գործի հան­գա­մանքներից կալանքի մեկ օրը կարող է հաշ­վակցվել ազատազրկման մեկից ավել օր­վա հետ, ընդ որում՝ առանց սահմանելու վերին շեմ: Բացի դրանից, հաշվակցման ման­րա­մաները թողնված է դատարանի հայեցո­ղու­թյանը:

Նպատակահարմար է նաև առանձին անդրադառնալ Ռուսաստանի Դաշնու­թյան քրե­ական օրենսգրքով նախատեսված կարգավորումներին՝ դրանք համա­դ­րելով նա­խա­գծով առաջարկվողների հետ: Այսպես, Ռուսաստանի Դաշնության քրե­ական օրենս­գրքում խափանման միջոցի և պատժի հաշվակցման առանձնա­հատ­կություններ սահ­մա­նող օրենքի (ընդունվել է 2018 թվականի հուլիսին) ուսումնասիրությունը վկայում է, որ Ռու­­­սաս­տանի Դաշնությունում ներդրված է հաշվարկման առավել ընդգրկուն գործի­քա­կազմ: Այսպես, կարելի է առանձնաց­նել հաշվարկման երեք միմյանցից տարբեր ռե­ժիմ­ներ՝

1. **մեկ օրը մեկ օրվա դիմաց** այն դատապարտյալների դեպքում, ովքեր դա­տա­պարտ­վել են՝
* առանձնապես վտանգավոր ռեցիդիվի համար.
* մահապատժի, որը վերափոխվել է ցմահ կամ 25 տարվա ազատա­զրկման.
* ՌԴ քրեական օրենսգրքի 205-205.1[[1]](#footnote-1), 206-րդ հոդվածի 3-րդ և 4-րդ մա­սե­րի[[2]](#footnote-2), 209-րդ[[3]](#footnote-3), 211-րդ հոդվածի 4-րդ մասի[[4]](#footnote-4), 228-րդ հոդվածի 2-րդ և 3-րդ մա­սերի[[5]](#footnote-5), 228.1, 229[[6]](#footnote-6), 275-րդ, 276-րդ[[7]](#footnote-7), 277-279-րդ[[8]](#footnote-8) և 360-րդ[[9]](#footnote-9) հոդվածներով նախատեսված արարքների համար.
* պատիժը կրում են հատուկ կամ խիստ ռեժիմով քրեակատարողական հիմ­նար­կում կամ ուղղիչ գաղութում.
1. **մեկ օրը մեկ ու կես օրվա դիմաց**, եթե անձը պատիժը կրում է դաս­տիարակչական կամ ընդհանուր ռեժիմի ուղղիչ գաղութում.
2. **մեկ օրը երկու օրվա դիմաց**, եթե անձը պատիժը կրում է գաղութ-բնա­կա­վայրում:

Ստացվում է, որ, ի տարբերություն Նախագծով առաջարկվող կարգավո­րում­­ների, ՌԴ-ում հարցի առնչությամբ ցուցաբերել է տարբերակված մոտեցում՝ հիմ­քում դնելով ինչպես կատարված արարքի ծանրությունն ու հանրային վտան­գա­­վորությունը, այնպես էլ հանցավորի անձը բնութագրող հատկանիշները: Իսկ որոշ հանցագործությունների համար առհասարակ օրենսդիրը նպատակա­հար­մար չի համարել հաշվարկման առավել մեղմ գործիքակազմ նախատեսել՝ հաշվի առնելով այդ հանցագործությունների բնույթն ու վտանգավորության աստիճանը:

1. Ազատությունից զրկելու հետ կապված խափանման միջոցը չպետք է ընկալվի որ­պես պատիժ: Վարույթի ընթացքում այն կիրառվում է որոշակի ռիսկեր գնահատելու արդ­յունքում և միտված է արդարադատության պատշաճ իրականացումն ապահովելուն: Եթե կալանավորման 1 օրը հաշվակցում ենք ազատազրկման կամ կարգապահական գու­­մարտակում պահելու ձևով պատիժ կրելու 1.5 օրվա դիմաց, ապա դրանով կալա­նա­վոր­մանը տրվում է պատժի բովանդակություն: Այն դեպքերում, երբ կլինեն իրավունք­ների խախ­տում­ներ՝ կապված խափանման միջոցի ոչ բարվոք պայմանների կամ դրանից ող­ջա­մտո­րեն բխող սահմանափակումներից առավել խիստ սահմանափակումներ, ապա իրա­վա­կան կառուցակարգերը տալիս են հնարավորություն վերականգնել խախտված իրա­­վունք­ները և վնասի հատուցում ստանալ: Բացի դրանից, հարց է առաջանում՝ արդ­յոք նախ­նական կալանքի տակ գտնվող անձի նկատմամբ կիրառվող սահմանափա­կում­ները կա­րող են հիմնավորել նախագծով առաջարկվող իրավակարգավորումը, այն պարա­գա­յում, երբ դատապարտված անձի հետ համեմատ այդ սահմանափակումները, ըստ էու­թյան, առավել խստությամբ աչքի չեն ընկնում: Ավելին, վերաբերելի օրենս­դրու­թյան ուսում­նա­սիրությունը վկայում է, որ կալանավորված անձանց և դատա­պարտ­յալների իրա­վունքների ծավալը հիմնականում համընկնում է, իսկ որոշ դեպքերում կալա­նա­­վոր­ված անձինք գտնվում են առավել շահեկան վիճակում (տե՛ս կից աղյուսակը):

 Հիմնական էական տարբերություն է երկարատև տեսակցությունների հնա­րա­վորությունը, որից զրկված են կալանավորված անձինք։ Սակայն այս առումով հարկ է հիշատակել, որ Հայաստանի Հանրապետության արդարադատության նա­­խարա­րու­թյու­նը Մարդու իրավունքների պաշտպանի աշխատակազմի հետ հա­­մատեղ մշակել է նա­խա­գիծ, որով երկարատև տեսակցությունների հնարա­վո­րու­թյուն կունենան նաև կալա­նա­վորված անձինք: Ընդ որում՝ հիշյալ նախագիծը հավանության է արժանացել Հա­յաս­տա­նի Հանրապետության կառավարության 2018 թվականի նոյեմբերի 1-ի նիս­­տում և ներ­կա­յացվել Հայաստանի Հանրապե­տության Ազգային ժողովի քննարկմանը:

Հետևաբար, վերոգրյալ վերլուծությունների արդյունքում կարելի է եզրահանգել, որ կա­լանավորման 1 օրը ազատազրկման կամ կարգապահական գումարտակում պահելու ձևով պատիժ կրելու 1.5 օրվա հաշվակցումը չպետք է դիտարկվի որպես փոխհատուցում: Եթե կալանավորման 1 օրը հաշվակցում ենք ազատազրկման կամ կարգապահական գու­մար­տակում պահելու ձևով պատիժ կրելու 1.5 օրվա դիմաց, ապա գործնականում սա կհան­գեցնի գրավի կամ այլընտրանքային խափանման միջոցների կիրառման միջնոր­դու­թյունների շեշտակի նվազեցման: Ասվածը պայմանավորված է նրանով, որ մե­ղա­դրյալ­ները կգերադասեն, որ իրենց նկատմամբ որպես խափանման միջոց ընտրվի կա­լա­նավորումն այն պատճառով, որ մեղադրական դատավճիռն ուժի մեջ մտնելուց հետո ազա­տատազրկման կամ կարգապահական գումարտակում պահելու պատժատե­սակ­նե­րի հետ հաշվակցելու դեպքում, նրանք ավելի քիչ կգտնվեն քրեակատարողական հիմ­նար­կում դատապարտյալի կարգավիճակով: Սա իր հերթին կարող է հանգեցնել քրեակատարողական հիմնարկ­ները կրկին ծան­րաբեռնելուն:

1. Նախագծի 2-րդ հոդվածի 1-ին մասով սահմանված է, որ օրենքն ունի հե­տա­դարձ ուժ և այն տարածվում է 2004 թվականից մինչև սույն օրենքի (նախագծի) ուժի մեջ մտնելը: Այս առումով հարկ է նկատել, որ կալանքի մեկ օրվա դիմաց ազատազրկման մեկ օրվա հաշվարկ նախատեսող ՀՕ 97-Ն օրենքն ուժի մեջ է մտել միայն 2004 թվա­կա­նի հուլիսի 1-ից: Ուստի, նախագծի 2-րդ հոդվածի 1-ին մասում պետք է հստակ ամրա­գրվի, որ նախագծի հետադարձությունը սկսվում է 2004 թվականի հուլիսի 1-ից:
2. Խնդրահարույց է նախագծի 2-րդ հոդվածի 1-ին մասում տեղ գտած այն ձևա­կեր­պումը, ըստ որի՝ սույն օրենքի (նախագծի) գործողությունը տարածվում է մինչև դրա ուժի մեջ մտնելու օրը՝ հարուցված քրեական գործերով մեղադրյալների (ամբաստան­յալ­նե­րի) և դատապարտյալների վրա: Նման պայմաններում կարող են լինել մեղադրյալներ կամ դատապարտյալներ, ում նկատմամբ կալանավորումը որպես խափանման միջոց չի կի­րառվել, և կարող են լինել դատապարտյալներ, ովքեր ազատազրկման չեն դատա­պարտ­վել: Բացի դրանից, հաշվի առնելով Հայաստանի Հանրապետության քրեական դա­տա­վարության օրենսգրքի 64-րդ հոդվածի 2-րդ մասը, ըստ որի՝ ամբաստանյալ է այն մե­ղադրյալը, որի վերաբերյալ գործը նշանակված է դատական քննության, ամբաս­տան­յալ եզրույթն առանձին շեշտադրման կարիք չունի:
3. Նախագծի 2-րդ հոդվածի 2-րդ մասով օրենքի կատարումը վերապահում է Հա­յաս­տանի Հանրապետության ընդհանուր իրավասության առաջին ատյանի և վերա­քննիչ քրե­ական դատարաններին՝ առանձնացնելով յուրաքանչյուրի վերանայման համար սահ­մանված հիմքերը: Նման պայմաններում անհասկանալի է՝ ում կողմից պետք է վե­րա­նայվեն այն գործերը, որոնք տվյալ պահին գտնվում են Հայաստանի Հանրա­պե­տու­թյան վճռաբեկ դատարանի վարույթում:
4. Բացի դրանից, նախագծի 2-րդ հոդվածի 2-րդ մասի 1-ին կետով նախատեսվում է, որ Հայաստանի Հանրապետության ընդհանուր իրավասության առաջին ատյանի և վերաքննիչ քրեական դատարաններին է վերապահված վերանայել այն գործերը, որոնք իրենց վարույթում են, սակայն մինչև սույն օրենքի (նախագծի) ուժի մեջ մտնելը չեն քննվել կամ քննվել են, բայց դատական ակտերն ուժի մեջ չեն մտել: Այս առնչու­թյամբ,

1) նախագծի հիշյալ հոդվածում տեղ է գտել «մինչ **սույն որոշումն** ուժի մեջ մտնելը» բառերը: Ակնհայտ է, որ խոսքը ոչ թե որոշման, այլ օրենքի մասին է,

2) անհասկանալի է՝ ո՞ր դատարանին է վերապահված այն գործերի վերանայումը, երբ գործերն արդեն դատարանների վարույթում չեն, իսկ դատական ակտերը վաղուց մտել են օրինական ուժի մեջ: Նախագծում բացակայում է նման գործերի վերանայման կարգավորումները, ի տարբերություն այն գործերի որոնցում պատիժը պայմանականորեն չի կիրառվել կամ պատժի կրումը հետաձգվել է:

1. Նախագծում բացակայում են նաև պատժից պայմանական վաղաժամկետ ազատելու ինստիտուտի կիրառման դեպքում կրած կալանքի և պատժի վերահաշվարկման կարգավորումները:

 Ուստի, վերոգրյալի հաշվառմամբ պետք է ընդգծել, որ նախագծով առաջարկվող փոփոխությունը և կարգավորումները կրում են հատվածական բնույթ, որոնք գործնա­կա­նում խնդրահարույց իրավիճկների են հանգեցնելու: Հետևաբար, հարցին ան­հրա­ժեշտ է ցուցաբերել առավել համապարփակ մոտեցում և լուծումները նախատեսել Հայաստանի Հանրապետության քրեական և քրեակատարողական օրենսգրքերի նա­խա­գծերի համակարգային բարեփոխումների շրջանակներում:

Ամփոփելով նշվածը՝ Հայաստանի Հանրապետության կառավարությունն առա­ջար­կում է նախագծով քննարկվող գործող օրենքի հոդվածը թողնել անփոփոխ:

**Աղյուսակ**

(Կալանավորված անձանց և դատապարտյալների իրավունքների տարբերության վերաբերյալ)

|  |  |  |  |
| --- | --- | --- | --- |
| N | ԻՐԱՎՈՒՆՔԻ ՏԵՍԱԿԸ | ԿԱԼԱՆԱՎՈՐՎԱԾ ԱՆՁ  | ԴԱՏԱՊԱՐՏՅԱԼ |
| 1. | Կարճատև տեսակցություն | 1. Մերձավոր ազգականների և այլ անձանց հետ առնվազն **երկու տեսակցություն` մինչև երեք ժամ տևողությամբ,** եթե չկա վարույթն իրականացնող մարմնի տեսակցության արգելքի մասին որոշում:
2. Պաշտպանի հետ՝ **առանց տեսակցությունների թվի և տևողության սահմանափակման,** անկախ աշխատանքային օրերից կամ ժամերից։
 | 1. Մերձավոր ազգականների կամ այլ անձանց հետ կարճատև տեսակցություն տրամադրվում է ամսվա ընթացքում **առնվազն մեկ անգամ` մինչև չորս ժամ տևողությամբ:**
2. Առանձնապես ծանր հանցագործության համար որոշակի ժամկետով ազատազրկման կամ ցմահ ազատազրկման դատապարտված անձանց տրամադրվում է **տարվա ընթացքում առնվազն վեց անգամ:**
 |
| 2. | Երկարատև տեսակցություն | Չի տրամադրվում | 1. Երկարատև տեսակցություն տրամադրվում է երկու ամսվա ընթացքում առնվազն մեկ անգամ` մինչև երեք օր տևողությամբ:
2. Առանձնապես ծանր հանցագործության համար որոշակի ժամկետով ազատազրկման կամ ցմահ ազատազրկման դատապարտված անձանց տրամադրվում է տարվա ընթացքում առնվազն երկու երկարատև տեսակցություն:
3. Դատապարտյալի խնդրանքով երկարատև տեսակցությունը, բացառությամբ օրենքով նախատեսված դեպքերի կարող է փոխարինվել կարճատև տեսակցությամբ:
 |
| 3. | Հանձնուք, ծանրոց և դրամական փոխանցումներ ստանալու և ուղարկելու իրավունք | Կարող է ստանալ ամսվա ընթացքում **մինչև յոթանասուն կիլոգրամ**:Կալանավորված անձիք իրենց միջոցներից կարող են դրամական փոխանցումներ կատարել ազգականների և այլ անձանց դրամական հաշվին: | Ստանալ և իր հաշվին ուղարկել ծանրոցներ, հանձնուքներ կամ փաթեթներ, առանց սահմանափակմանկատարել և ստանալ դրամական փոխանցումներ**:** |
| 4. | Ուղղիչ հիմնարկի սահմաններից դուրս աշխատանքում ներգրավվելը | Չի կարող ներգրավվել | 1. Ուղղիչ հիմնարկի սահմաններից դուրս աշխատանքներում կարող է ներգրավվել միայն առանց պահախմբի կամ ուղեկցորդման ուղղիչ հիմնարկի սահմաններից դուրս տեղաշարժվելու թույլտվություն ստացած **դատապարտյալը:**
 |
| 5. | Չվարձատրվող աշխատանքներում ներգրավվելը | Արգելվում է կալանավորված անձանց ներգրավել չվարձատրվող աշխատանքների**, բացառությամբ սանիտարահիգիենիկ աշխատանքների:** | **Դատապարտյալը** չվարձատրվող աշխատանքներում ներգրավվում է ոչ **հանգստյան ժամերին` օրական երկու ժամից ոչ ավելի ժամանակով:** |
| 6. | **Ինքնագործ միավորումների կազմավորում և գործունեություն** | **Չի կարող կազմավորել** | Ուղղիչ հիմնարկում դատապարտյալների մշակութային, լուսավորչական, կրոնական և մարզական միավորումներն ստեղծվում են Հայաստանի Հանրապետության քրեակատարողական օրենսգրքով սահմանված` դատապարտյալների ինքնագործ միավորումների հիմնական խնդիրների իրականացման նպատակով: |
| 7. | Ամուսնության գրանցումից հետո տրվող տեսակցություններ | **Կարճատև** տեսակցություն | **Երկատարև** տեսակցություն |
| 8. | Խրախուսանքի միջոցներ | **1) շնորհակալության հայտնում.**2) զբոսանքի տևողության ավելացում մինչև երեք ժամ` մինչև քսան օր ժամկետով.3) նախկինում նշանակված տույժի վաղաժամկետ հանում.**4) կիրառվող տույժի վաղաժամկետ դադարեցում:**5) լրացուցիչ կարճատև տեսակցության տրամադրում, եթե այն չի արգելվել քրեական վարույթն իրականացնող մարմնի կողմից,6) լրացուցիչ հեռախոսազրույցի կամ հեռախոսազրույցների տրամադրում, եթե այն չի արգելվել քրեական վարույթն իրականացնող մարմնի կողմից,7) լրացուցիչ ծանրոց, հանձնուք կամ փաթեթ ստանալու թույլտվություն: | **1**) լրացուցիչ կարճատև կամ երկարատև տեսակցության տրամադրում, բայց տարվա ընթացքում երկու կարճատև կամ երկու երկարատև տեսակցությունից ոչ ավելի.2) փակ տեսակի ուղղիչ հիմնարկում պահվող դատապարտյալի զբոսանքի տևողության ավելացում մինչև երկու ժամ՝ մեկ ամիս ժամկետով.3) նախկինում նշանակված տույժի վաղաժամկետ հանում:Դատապարտյալը, որպես խրախուսանքի միջոց, կարող է ներկայացվել տեղափոխման մեկուսացվածության առավել ցածր աստիճան ունեցող ուղղիչ հիմնարկ՝ պատժի կրումը շարունակելու նպատակով: |
| 9. | Տույժի միջոցներ | 1) նկատողության հայտարարում.2) պատժախուց տեղափոխելը **մինչև տասն օր,** իսկ **անչափահասներին` մինչև հինգ օր ժամկետով:** | 1) նկատողություն.2**) խիստ նկատողություն.**3) **պատժախուց տեղափոխելը մինչև տասնհինգ օր, իսկ անչափահաս դատապարտյալին՝ մինչև տասն օր ժամկետով:** |
| 10. | Տույժերը կիրառելու ժամկետները | Խախտումը հայտնաբերելուց հետո, անհապաղ, **բայց ոչ ուշ** **քան 10 օր:** | Խախտումը հայտնաբերելուց հետո, անհապաղ, **բայց ոչ ուշ քան 15օր:** |
| 11. | Հանդերձանքի տրամադրումը | Կալանավորված անձինք **կրում են իրենց հագուստը:** Անհրաժեշտության դեպքում նրանք ապահովվում են կլիմայական պայմաններին, սեռին համապատասխան միասնական նմուշի հագուստով: | Դատապարտյալն **ապահովվում է** իր սեռին, տարվա եղանակին, կլիմայական պայմաններին համապատասխանող **միասնական նմուշի հանդերձանքով:**  |
| 12. | Լրացուցիչ վճարովի ծառայություններ | 1) կենցաղային իրերի վարձույթ կամ տրամադրում,2) լվացքատան, քիմմաքրման ծառայություններ,3) լրացուցիչ լոգանք ընդունելու հնարավորություն,4) կոշկակարի, դերձակի ծառայությունների տրամադրում: | **Նշված լրացուցիչ ծառայություններից դատապարտյալը չի օգտվում:** |
| 13. | Կարճաժամկետ մեկնում տրամադրելը | Կալանավորված անձանց, բացառությամբ առանձնապես ծանր հանցանքի կատարման մեջ մեղադրվող անձանց, մերձավոր ազգականի մահվան կամ կյանքին սպառնացող ծանր հիվանդության, կալանավորված անձին կամ նրա ընտանիքին զգալի նյութական վնաս պատճառած տարերային աղետի դեպքում վարույթն իրականացնող մարմնի կողմից կարող են տրամադրվել կարճաժամկետ մեկնումներ մինչև 7 օր տևողությամբ:  | Դատապարտյալին, բացառությամբ առանձնապես վտանգավոր ռեցիդիվի կամ առանձնապես ծանր հանցագործության համար դատապարտվելու դեպքի, ուղղիչ հիմնարկի պետի որոշմամբ կարող է տրամադրվել կարճաժամկետ մեկնում անձնական բացառիկ հանգամանքների (մերձավոր ազգականի մահ կամ կյանքին սպառնացող ծանր հիվանդություն, տարերային աղետ, որը զգալի նյութական վնաս է պատճառել դատապարտյալին կամ նրա ընտանիքին) դեպքում, **ինչպես նաև սոցիալական վերականգնման նպատակով**: Հաշմանդամ կամ ուղղիչ հիմնարկին կից մանկատանը երեխա ունեցող դատապարտյալին կարող է տրամադրվել կարճաժամկետ մեկնում՝ երեխային մանկատանը կամ ազգականի մոտ տեղավորելու նպատակով:Կարճաժամկետ մեկնում տրամադրվում է մինչև յոթ օր տևողությամբ` չհաշված մեկնելու և վերադարձի համար անհրաժեշտ ժամանակը, որը չի կարող գերազանցել երեք օրը: Սոցիալական վերականգնման նպատակով բաց ուղղիչ հիմնարկում պատիժ կրող դատապարտյալին կարճաժամկետ մեկնում կարող է տրամադրվել մինչև մեկ ամիս տևողությամբ` չհաշված մեկնելու և վերադարձի համար անհրաժեշտ ժամանակը, որը չի կարող գերազանցել երեք օրը:  |
| 14. | Զբոսանքը | Օրական առնվազն մեկ ժամ | Օրական առնվազն մեկ ժամ, անչափահաս դատապարտյալ` օրական առնվազն երկու ժամ |

ԵԶՐԱԿԱՑՈՒԹՅՈՒՆ

«Հայաստանի Հանրապետության քրեական օրենսգրքում փոփոխություն կատարելու մասին» ՀՀ օրենքի նախա­գծի (այսուհետ՝ Նախագիծ)` պետական բյուջեի եկամուտների էական նվազեցման կամ ծախսերի ավելացման վերաբերյալ

Նախագծով առաջարկվում է կարգավորել մինչև դատավճռի օրինական ուժի մեջ մտնելը կալանքի տակ պահելու ժամկետի հաշվակցման հետ կապված հարաբերու­թյուն­ները։

Ելնելով վերոգրյալից` հայտնում ենք, որ Նախա­­գծի ընդու­նումը չի հան­գե­ց­­նի ՀՀ պետա­­­կան բյու­ջեի ծախսերի ավելացման կամ եկամուտ­ների նվա­զեց­ման:

Միաժամանակ, Նախագծի ընդունումը կարող է հանգեցնել ՀՀ պե­տա­կան բյուջեի ծախ­սերի նվազեցման, որի չափը կանխատեսել հնարավոր չէ:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱԶԳԱՅԻՆ ԺՈՂՈՎԻ ՆԱԽԱԳԱՀ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ

ՊԱՐՈՆ ՆԻԿՈԼ ՓԱՇԻՆՅԱՆԻՆ

 Հարգելի պարոն Փաշինյան,

 Ձեզ եմ ուղարկում Հայաստանի Հանրապետության Ազգային ժողովի պատգամավոր Նաիրա Զոհրաբյանի կողմից օրենսդրական նախաձեռնության կարգով ներկայացված «Հայաստանի Հանրապետության քրեական օրենսգրքում փոփոխություն կատարելու մասին» Հայաստանի Հանրապետության օրենքի նախագիծը (Պ-03-16.01.2019-ՊԻ-011/0):

 ԱՐԱՐԱՏ ՄԻՐԶՈՅԱՆ

|  |  |  |
| --- | --- | --- |
| 2019թ. հունվարի 16 |  |  |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱԶԳԱՅԻՆ ԺՈՂՈՎԻ ՆԱԽԱԳԱՀ

 16 հունվարի 2019թ.

Հայաստանի Հանրապետության Ազգային ժողովի պատգամավոր Նաիրա Զոհրաբյանի կողմից օրենսդրական նախաձեռնության կարգով ներկայացված «Հայաստանի Հանրապետության քրեական օրենսգրքում փոփոխություն կատարելու մասին» Հայաստանի Հանրապետության օրենքի նախագծի քննարկման համար գլխադասային նշանակել Պետական-իրավական հարցերի մշտական հանձնաժողովը:

 ԱՐԱՐԱՏ ՄԻՐԶՈՅԱՆ

*ՆԱԽԱԳԻԾ*

*Պ-003-16.01.2019-ՊԻ-011/0*

## ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ

### ****ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՐԵԱԿԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ****

***Հոդված 1.*** Հայաստանի Հանրապետության քրեական օրենսգրքի 69-րդ հոդվածի 3-րդ մասի «մեկ օրը հաշվելով մեկ օրվա դիմաց» բառերը փոխարինել «մեկ օրը հաշվելով մեկուկես օրվա դիմաց» բառերով:

***Հոդված 2.***

1. Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը: Սույն օրենքն ունի հետադարձ ուժ, որը տարածվում է 2004 թվականից՝ մինչ սույն օրենքն ուժի մեջ մտնելու օրը՝ հարուցված քրեական գործերով մեղադրյալների (ամբաստանյալների) եւ դատապարտյալների վրա:

2. Սույն օրենքի կատարումը վերապահել Հայաստանի Հանրապետության ընդհանուր իրավասության առաջին ատյանի եւ վերաքննիչ քրեական դատարաններին`

1) այն անձանց նկատմամբ, որոնց վերաբերյալ գործերը Հայաստանի Հանրապետության ընդհանուր իրավասության առաջին ատյանի կամ վերաքննիչ քրեական դատարանների վարույթում են, սակայն մինչեւ սույն որոշումն ուժի մեջ մտնելը չեն քննվել, կամ այն անձանց նկատմամբ, որոնց վերաբերյալ գործերը քննվել են, բայց դատական ակտերն օրինական ուժի մեջ չեն մտել.

2) այն անձանց նկատմամբ, որոնց հանդեպ պատիժը պայմանականորեն չի կիրառվել, կամ պատժի կրումը հետաձգվել է: Նշված անձանց նկատմամբ սույն օրենքի կիրառման հարցը լուծում է դատարանը` դատապարտյալի վարքագծի նկատմամբ վերահսկողություն իրականացնող իրավասու մարմնի միջնորդության հիման վրա:

3.Դատապարտյալի վարքագծի նկատմամբ վերահսկողություն իրականացնող իրավասու մարմինը սույն օրենքով նախատեսված միջնորդությունը պետք է ներկայացնի սույն օրենքն ուժի մեջ մտնելուց հետո՝ երկու ամսվա ընթացքում: Եթե դատապարտյալի վարքագծի նկատմամբ վերահսկողություն իրականացնող իրավասու մարմնի տրամադրության տակ առկա են միջնորդություն ներկայացնելու համար անհրաժեշտ փաստաթղթերը, բավարար չափով պարզաբանված եւ ճշգրտված են տվյալ գործի հանգամանքները, ապա վերջինս պարտավոր է միջնորդությունը ներկայացնել նշված հանգամանքների ի հայտ գալուց հետո՝ ողջամիտ ժամկետում` չսպասելով ընդհանուր ժամկետի լրանալուն:

**ՀԻՄՆԱՎՈՐՈւՄ**

**ՀՀ ՔՐԵԱԿԱՆ ՕՐԵՆՍԳՐՔՈւՄ ՓՈՓՈԽՈւԹՅՈւՆ ԿԱՏԱՐԵԼՈւ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈւԹՅԱՆ ՕՐԵՆՔԻ ՆԱԽԱԳԾԻ ԸՆԴՈւՆՄԱՆ ՎԵՐԱԲԵՐՅԱԼ**

Ներկայացված օրենքի նախագծով նախնական կալանքի տակ պահելու ժամկետն ազա­տազրկման և կարգապահական գումարտակում պահելու ձևով նշանակված պատժի մեկ օրվա հաշվակցումը մեկ ու կես օրով պայմանավորված է ՀՀ-ում նախնական կա­լան­քի վայրերի պայմաններով, որոնք երբեմն ավելի ծանր են, քան քրեակատարողական հիմ­նարկներում: ՀՀ գործող քրե­ական օրենսգրքի 69-րդ հոդվածի 3-րդ մասի համա­ձայն՝ մինչև դատավճռի օրի­նա­կան ուժի մեջ մտնելը կալանքի տակ պահելու ժամկետը հաշ­վակցվում է ազատա­զրկ­ման, կարգապահական գումարտակում պահելու ձևով նշա­նակ­ված պատժին՝ մեկ օրը հաշ­վելով մեկ օրվա դիմաց: Նշված հոդվածի 3-րդ մասը փո­փո­խության է ենթակվել դեռ­ևս 2004 թվականին, սակայն Կ-248-23.2004-ՊԻ-010/0 օրեն­քի նախագծի հիմնավորման մեջ նույնիսկ որևիցէ անրադարձ չկա՝ 69-րդ հոդվածի 3-րդ մասը՝ փոփոխության են­թար­կե­լու անհրաժեշտության վերաբերյալ, իսկ մինչ 2004 թվա­կանի փոփոխությունը քրե­ա­կան օրենսգրքի 69-րդ հոդվածի 3-րդ մասով սահ­ման­վել է, որ մինչև դատավճռի օրինա­կան ուժի մեջ մտնելը կալանքի տակ պահելու ժամ­կե­տը հաշվակցվում է ազատա­զրկ­ման, կարգապահական գումարտակում պահելու ձևով նշանակված պատժին՝ մեկ օրը հաշվելով մեկուկես օրվա դիմաց:

Ներկա իրավիճակում կան բազմաթիվ քրեական գործեր, որոնց շրջանակում նախ­­նական կալանքի տակ գտնվող անձինք՝ ամիսներով կամ տարիներով, կալա­նա­վոր­ված անձի կարգավիճակում սպասում են դատարանի դատավճռին, և հաշվի առնելով, որ նախնական կալանքի տակ գտնվող անձի կարգավիճակը ենթադրում է ավելի խիստ մե­կուսացում և պահման ավելի խիստ պայմաններ՝ գործող քրեական օրենսգրքի՝ պա­տիժների հաշվակցման մոտեցումն անթույլատրելի է և մարդասիրական չէ:

Նախագծի ընդունման արդյունքում կալանքի տակ պահելու ժամկետն ազա­տա­զրկման և կարգապահական գումարտակում պահելու ձևով նշանակված պատժի՝ մեկ օրը կհաշվվի մեկ ու կես օրվա դիմաց, ինչպես նաև կսահմանվի օրենքի հետադարձ ուժի ժամկետը, որը կտարածվի 2004թ-ից առ այսօր հարուցված քրեական գործերով մեղա­դրյալների (ամբաստանյալների) և դատապարտյալների վրա:

Վլադիմիր Կոթոլյանի վերաբերյալ գործով (ԵԿԴ/0039/15/13) որոշմամբ վճռաբեկ դա­տարանը վերահաստատել է նախկինում արտահայտած իր դիրքորոշումը, ըստ որի՝ ան­ձի մեղքի և պատժի հետ կապված հարցերը ենթակա են լուծման բացառապես դա­տա­րանի կողմից՝ դատական ակտով, հետևաբար անհրաժեշտ է, որպեսզի վերջնական պատ­ժաչափերը նույնպես սահմանվեն դատարանի կողմից կա՛մ դատական ակտի բո­ղո­քարկման արդյունքում որոշման կայացման, կա՛մ դատական ակտի անհստակու­թյուն­նե­րի վերաբերյալ որոշման կայացման ռեժիմներով՝ նախատեսված ՀՀ քրեական դա­տավարության օրենսգրքով:

**ՏԵՂԵԿԱՆՔ**

**ՀՀ ՔՐԵԱԿԱՆ ՕՐԵՆՍԳՐՔՈւՄ ՓՈՓՈԽՈւԹՅՈւՆ ԿԱՏԱՐԵԼՈւ ՄԱՍԻՆ ՀՀ ՕՐԵՆՔԻ ՆԱԽԱԳԾԻ ԸՆԴՈւՆՄԱՆ ՎԵՐԱԲԵՐՅԱԼ**

Հոդված 69. Պատժի ժամկետները հաշվարկելը և պատիժը հաշվակցելը

3. Մինչև դատավճռի օրինական ուժի մեջ մտնելը կալանքի տակ պահելու ժամկետը

հաշվակցվում է ազատազրկման, կարգապահական գումարտակում պահելու ձևով

նշանակված պատժին՝ ~~մեկ օրը հաշվելով մեկ օրվա դիմաց~~ *մեկ օրը հաշվելով մեկուկես օրվա դիմաց*, իսկ հանրային աշխատանքների դեպքում՝ մեկ օրը երեք ժամի դիմաց:

1. Статья 205. **Террористический акт**

Статья 205.1. **Содействие террористической деятельности**

Статья 205.2. **Публичные призывы к осуществлению террористической деятельности, публичное оправдание терроризма или пропаганда терроризма**

Статья 205.3. **Прохождение обучения в целях осуществления террористической деятельности**

Статья 205.4. **Организация террористического сообщества и участие в нем**

Статья 205.5**. Организация деятельности террористической организации и участие в деятельности такой организации** [↑](#footnote-ref-1)
2. Статья 206. **Захват заложника** [↑](#footnote-ref-2)
3. Статья 209. **Бандитизм** [↑](#footnote-ref-3)
4. Статья 211. **Угон судна воздушного или водного транспорта либо железнодорожного подвижного состава** [↑](#footnote-ref-4)
5. Статья 228. **Незаконные приобретение, хранение, перевозка, изготовление, переработка наркотических средств, психотропных веществ или их аналогов, а также незаконные приобретение, хранение, перевозка растений, содержащих наркотические средства или психотропные вещества, либо их частей, содержащих наркотические средства или психотропные вещества** [↑](#footnote-ref-5)
6. Статья 228.1. **Незаконные производство, сбыт или пересылка наркотических средств, психотропных веществ или их аналогов, а также незаконные сбыт или пересылка растений, содержащих наркотические средства или психотропные вещества, либо их частей, содержащих наркотические средства или психотропные вещества**

Статья 229. **Хищение либо вымогательство наркотических средств или психотропных веществ, а также растений, содержащих наркотические средства или психотропные вещества, либо их частей, содержащих наркотические средства или психотропные вещества** [↑](#footnote-ref-6)
7. Статья 275. **Государственная измена**

Статья 276. **Шпионаж** [↑](#footnote-ref-7)
8. Статья 277. **Посягательство на жизнь государственного или общественного деятеля**

Статья 278. **Насильственный захват власти или насильственное удержание власти**

Статья 279. **Вооруженный мятеж** [↑](#footnote-ref-8)
9. Статья 360. **Нападение на лиц или учреждения, которые пользуются международной защитой** [↑](#footnote-ref-9)